تاند (پنجشنبه، د عقرب ۱۱ مه) د افغانستان یوه ځوان سندرغاړي میرخان مقري د کرکټ د ملي لوبډلې لوبغاړي فرید ملک ته په خطاب کې ویلي، چې د سپینو زرو خرڅیدونکی مېډال یې په ۳ زرو امریکايي ډالرو اخلي۔

د هغه په وینا، یاد شوی مېډال به له پاکستان څخه ستنیدونکو افغان کډوالو ته ډالۍ کړي۔

مخکې فرید ملک ویلي وو، چې خپل د سپینو زرو مېډال به خرڅ او پیسې به یې له پاکستان څخه ستنیدونکو افغان کډوالو ته ډالۍ کړي۔

هېواد ته د افغان کډوالو له ستنیدو سره په ټولنیزو رسنیو کې له هغوی سره د مرستو لپاره پراخ کمپاینونه روان دي۔

دا کمپاینونه په ځانګړي ډول په ننګرهار ولایت کې د ځوانانو، سوداګرو او ټولنیزو فعالانو له لوري ترسره کیږي۔

راپورونه ښيي، چې د دغه ولایت خلکو تورخم ته د سلګونه کډوالو لپاره خوراکي مواد وړي او چمتو شوې ډوډۍ پرې وېشي